《送陈子章赴王家瀼馆所》
明代·陶宗仪

多士留连醉别觞，琴书一棹水花凉。郊原不异东西瀼，主客何分上下床。

白发垂垂劳授业，青衿济济快升堂。弦歌声辍閒情好，定有新诗为我将。

作者简介：（1316—?）元末明初浙江黄岩人，字九成，号南村。元末应试不中。于学问无所不窥。元末避兵，侨寓松江之南村，因以自号。累辞辟举，入明，有司聘为教官。永乐初卒，年八十余。辑有《说郛》、《书史会要》，著《南村诗集》、《辍耕录》。